బ్రెడ్ దోశలు ఎలా తయారు చేస్తాం?
బ్రెడ్ దోశలు కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసినవి:
1. బ్రెడ్ స్లయిస్లు - 8
2. బొంబాయి రవ్వ - అర కప్పు
3. బియ్యప్పిండి - పావు కప్పు
4. పెరుగు - ఒక కప్పు
5. నీరు - అరకప్పు
6. ఉప్పు - రుచికి సరిపడా
7. నూనె - కాల్చడానికి
8. దోశ కారం లేదా ఆలూ మసాలా - తగినంత.

తయారుచేసే విధానం:
1. బ్రెడ్ స్లయిస్ల అంచులు కట్ చేసి చిన్న చిన్న ముక్కలుగా చేయాలి
2. ఒక పాత్రలో ఈ ముక్కలతో పాటు రవ్వ, బియ్యప్పిండి, పెరుగు, నీరు, ఉప్పు వేసి ఉండలు లేకుండా బాగా కలిపి 20 నిమిషాలు పక్కనుంచాలి
3. తర్వాత మెత్తగా దోశల పిండిలా మిక్సీ పట్టాలి
4. పెనంపై నూనె రాసి దోశలు పోసుకుని మధ్యలో దోశ కారం లేదా ఆలూ మసాలా ఉంచి మడిచి సర్వ్ చేయాలి.